- **Ministerul Mediului**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

**Decizia etapei de încadrare**

Nr. Draft din 20.08.2019

Ca urmare a solicitării de emitere a acordului de mediu adresate de **INTERTOP GLASS S.R.L.** cu sediul în județul Teleorman, comuna Scrioaștea, sat Scrioaștea, F.N., înregistrată la Agenţia pentru Protecţia Mediului Harghita cu nr. 5980 din 26.06.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

Agenţia pentru Protecţia Mediului Harghita decide, ca urmare a consultărilor desfăşurate în cadrul şedinţei Comisiei de analiză tehnică din data de 20.08.2019, că proiectul „C**olectarea deșeurilor feroase și neferoase pe baza cod C.A.E.N. 3811, 3832, 4677**” propus a fi amplasat în jud. Harghita, orașul Vlăhița, str. Gábor Áron, nr. 49- nu se supune evaluării impactului asupra mediului.

Justificarea prezentei decizii:

**I. Motivele pe baza cărora s-a stabilit neefectuării evaluării impactului asupra mediului sunt următoarele:**

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct. 11 lit. b) instalații pentru eliminarea deșeurilor , altele decât cele prevăzute în anexa nr. 1

b) punctele de vedere exprimate în scris și susținute în cadrul ședinței Comisiei de Analiză Tehnică din data 20.08.2019, cu privire la prezentul proiectul, respectiv că acesta nu se supune evaluării impactului asupra mediului, nu se supune evaluării adecvate şi nu se supune evaluării impactului asupra corpurilor de apă;

c) Justificarea potrivit criteriilor prevăzute în anexa nr. 3.;

1. Caracteristicile proiectelor

* + 1. Descrierea principalelor lucrări de intervenție:

Prezentul proiect prevede înființarea unui punct de colectare a deșeurilor de fier vechi feroase și neferoase pe amplasamentul din or. Vlahita, str. Gabor Aron nr.49, jud. Harghita.

Proiectul va fi realizat pe o suprafață de 200 mp din amplasamentul cu suprafața totală de 9050 mp.

Pe această suprafață se află momentan o construcție de aproximativ 30 mp, alcătuită din două compartimente, construită din cărămida, acoperită, care va fi utilizată ca birou.

Pe suprafața de 200 mp există o platformă tehnologică betonată in suprafata de 100mp, care se va utiliza pentru depozitarea temporară și manipulare a deșeurilor colectate, pentru desfășurarea activităților de recuperare a deșeurilor metalice reciclabile, sortarea pe tipuri de deșeuri și stocarea temporară a acestora până la acumularea unei cantități de transport către operatorii economici reciclatori autorizați.

Unitatea va fi dotată cu:

* Cântar, cu măsurarea greutății până la 520 kg – 1 buc;
* Containere de colectare metalic de 1 mc – 2 buc;
* Container de colectare plastic de 1 mc – 3 buc;
* Containere de 10 mc (asigurat de operatorul reciclator autorizat) – 2 buc.;

Asigurarea utilităților:

* unitatea este racordată la rețeaua de energie electrică existentă în localitatea Vlăhița
* apa igienico-sanitară pentru grupul social va fi asigurată de proprietar (în afara amplasamentului proiectului). Nu se folosește apă în procesul tehnologic.
* pentru încălzirea spațiului administrativ se va face folosind energie electrica sau combustibil – lemn

Tipuri de deșeuri și cantitățile estimate ce vor fi colectate anual, total: 101,4 to

16 01 17 Metale feroase 50 to

16 01 18 Metale neferoase 10 to

17 04 01 Cupru, Bronz, Alamă 0,6 to

17 04 02 Aluminiu 0,3 to

17 04 03 Plumb 0,5 to

17 04 05 Fier și oțel 25 to

17 04 07 Amestecuri metalice 15 to

b) cumularea cu alte proiecte existente şi/sau aprobate: nu există proiecte în zonă;

c) utilizarea resurselor naturale, în special a solului, a terenurilor, a apei şi a biodiversităţii: se va utiliza o suprafață de teren aprox. 200mp

d) cantitatea şi tipurile de deşeuri generate/gestionate:

În perioada de realizare a proiectului nu se generează deșeuri:

Deşeurile rezultate din activitatea proprie se vor colecta și se vor depozita temporar la punctul de lucru. Activitatea se va organiza şi desfăşura controlat sub supraveghere, astfel încât cantitatea de deşeuri din zona de lucru să fie permanent minimă pentru a nu induce factori suplimentari de risc din punct de vedere al sănătăţii şi securităţii muncii.

e) poluarea şi alte efecte negative

În timpul construcţiei:

-emisii în aer: - emisii de gaze de eşapament de la mijloacele de transport

-zgomot: - nivelul de zgomot al activității va fi nesemnificativă

f) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: *nu este cazul;*

g) riscurile pentru sănătatea umană – nu este cazul.

**2. Amplasarea proiectelor**

Sensibilitatea ecologică a zonelor geografice susceptibile de a fi afectate de proiecte trebuie luată în considerare, în special în ceea ce priveşte:

a) utilizarea actuală şi aprobată a terenurilor: terenul este situat in intravilanul orașului Vlăhița – folosința actuală teren viran în intravilan având categoria de folosință curți/construcții în conformitate cu Certificatul de Urbanism nr. 54 din 25.06.2018 emis de Primăria Orașului Vlăhița;

b) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: nu este cazul;

c) capacitatea de absorbţie a mediului natural, acordându-se o atenţie specială următoarelor zone:

1. zone umede, zone riverane, guri ale râurilor: nu este cazul;

2. zone costiere şi mediul marin: nu este cazul;

3. zonele montane şi forestiere: nu este cazul;

4. arii naturale protejate de interes naţional, comunitar, internaţional: nu este cazul.

5. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul.

6. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;

7. zonele cu o densitate mare a populaţiei: nu este cazul;

8. peisaje şi situri importante din punct de vedere istoric, cultural sau arheologic: nu este cazul.

**3. Tipurile şi caracteristicile impactului potenţial**

Efectele semnificative pe care le pot avea proiectele asupra mediului trebuie analizate în raport cu criteriile stabilite la pct. 1 şi 2, având în vedere impactul proiectului asupra factorilor prevăzuţi la art. 7 alin. (2) din prezenta lege, şi ţinând seama de:

a) importanţa şi extinderea spaţială a impactului - o parte a intravilanul orașului Vlăhița

b) natura impactului: impact negativ, minor, local, temporar, direct;

c) natura transfrontalieră a impactului: nu este cazul;

d) intensitatea şi complexitatea impactului: impact redus;

e) probabilitatea impactului: mică

f) debutul, durata, frecvenţa şi reversibilitatea preconizate ale impactului: pe perioada executării lucrărilor durata impactului va fi scurtă;

g) cumularea impactului cu impactul altor proiecte existente şi/sau aprobate: nu este cazul;

h) posibilitatea de reducere efectivă a impactului: nu este cazul.

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

- proiectul propus nu intră sub incidenţa art. 28 din Ordonanţa de urgenţă a

Guvernului nr. 57/2007 privind regimul ariilor naturale protejate, conservarea

habitatelor naturale, a florei şi faunei sălbatice, cu modificările şi completările

ulterioare, amplasamentul acestuia fiind situat în afara ariilor naturale protejate si a

siturilor Natura 2000;

**Condițiile de realizare a proiectului pentru evitarea sau prevenirea eventualelor efecte negative semnificative asupra mediului:**

a) Gestionarea deşeurilor rezultate în timpul desfășurării activității propuse se va realiza cu respectarea prevederilor Legii nr. 211/2011 privind regimul deşeurilor cu toate modificările și completările ulterioare

b) Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c) Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

d) Titularul/operatorul activităţii se va asigura că toate operaţiile de pe amplasament să fie realizate în aşa fel încât emisiile să nu determine o deteriorare semnificativă a calităţii aerului, dincolo de limitele amplasamentului.

e) Nivelul de zgomot rezultat în urma desfăşurării activităţii, măsurat în conformitate cu prevederile standardului SR ISO nr. 1996/2-08 nu va depăşi valorile maxime prevăzute de SR 10009/2017

f.) La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

g.) La finalizarea investiţiei aveţi obligaţia de a solicita şi de a obţine autorizaţie de mediu, conform Ordinului MMDD nr. 1798/2007.

h) Distanța minimă de protecție sanitară între teritoriile protejate și perimetrul unității va fi de 100m.

Titularul unui proiect are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu şi anterior emiterii aprobării de dezvoltare conform art. 34 alin. (1) din anexa 5 a Legii nr. 292/2018 privind evaluarea impactului anumitor proiecte publice şi private asupra mediului.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

DIRECTOR EXECUTIV,

ing. Domokos László József

p. ŞEF SERV. A.A.A., ŞEF SERV. C.F.M.,

ing. Both Enikő ing. Szabó Szilárd

Întocmit Întocmit

Ing. ABOS Judit geogr. Mihály István